Д. Ф. Ильясовтың намыҫлы хеҙмәте, юғары һөнәри оҫталығы бик күп наградалар һәм исемдәр менән билдәләнгән. Ул намыҫ, ҡыйыулыҡ, антҡа тоғролоҡ кеүек сифаттарҙың барыһын да үҙендә туплаған ысын офицер ине. Шулай уҡ күңел йылыһы өләшеп, башҡаларға ҡарата иғтибарлы, ярҙамсыл да булды ул. Бөтә ошо сифаттары өсөн хеҙмәттәштәре, дуҫтары, яҡындары араһында хөрмәт ҡаҙанды. Дамир Фоат улы ышаныслы һәм тоғро иптәш, һөйөклө ир, һоҡланғыс атай һәм олатай, һәләтле ойоштороусы булды. Беҙҙең күңелдәрҙә лә ул һәр саҡ шундай кеше булып ҡаласаҡ.